เว้นภาษีเลี้ยงชีพ
กรณีลาออกจากงานให้คงเงิน เก็บในกองทุนไม่ต้องเสียภาษี
21 ก.ย. 2555

กรณีลาออกจากงานให้คงเงิน เก็บในกองทุนไม่ต้องเสียภาษี 
คลังกระตุ้นการออมเพื่อการเกษียณ ให้สิทธิยกเว้นภาษีเงินได้กรณีลาออก แต่คงเงินออมในกองทุนสำรองเลี้ยงชีพจนถึง 55 ปี 
นายกิตติรัตน์ ณ ระนอง รองนายกรัฐมนตรีและ รมว.คลัง เปิดเผยว่า กระทรวงการคลังเห็นชอบแก้ไขหลักเกณฑ์ของกองทุนสำรองเลี้ยงชีพ ให้สิทธิยกเว้นไม่ต้องนำเงินได้ไปคำนวณภาษีเงินได้บุคคลธรรมดา สำหรับลูกจ้างที่ออกจากงานก่อนอายุครบ 55 ปีบริบูรณ์ แต่ยังคงเงินสะสมและผลประโยชน์ทั้งจำนวนไว้ในกองทุนสำรองเลี้ยงชีพ จนถึงอายุครบ 55 ปี 
ทั้งนี้ ให้ครอบคลุมในกรณีลูกจ้างเสียชีวิตหรือทุพพลภาพด้วย การแก้ไขหลักเกณฑ์ดังกล่าว ต้องการกระตุ้นให้ลูกจ้างออมเงินระยะยาวไว้ใช้จ่ายหลังเกษียณอายุ ซึ่งเป็นแนวทางเดียวกับที่สมาชิกกองทุนเพื่อการเกษียณโดยทั่วไปได้สิทธิอยู่ในปัจจุบัน 
ก่อนหน้านี้ ลูกจ้างจะได้รับสิทธิยกเว้นภาษีเฉพาะกรณีเกษียณอายุ เสียชีวิต หรือออกจากงาน เพราะทุพพลภาพเท่านั้น 




นายกิตติรัตน์ กล่าวว่า กระทรวงการคลังยังสานต่อมาตรการกระตุ้นเศรษฐกิจใน 5 จังหวัดชายแดนภาคใต้ โดยขยายเวลา 10 มาตรการช่วยเหลือนักลงทุน ผู้ประกอบการ และประชาชนในเขตพัฒนาพิเศษเฉพาะกิจจังหวัดชายแดนภาคใต้ ออกไปอีก 2 ปี จากเดิมที่สิ้นสุดวันที่ 31 ธ.ค. 2555 เป็น 31 ธ.ค. 2557 
นอกจากนี้สำนักนโยบายภาษี สำนักงานเศรษฐกิจการคลัง ได้พิจารณาขยายเวลามาตรการช่วยเหลือเกี่ยวกับนักลงทุน ผู้ประกอบการ และประชาชนในเขตพัฒนาพิเศษเฉพาะกิจ จังหวัดชายแดนภาคใต้ (ประกอบด้วย จังหวัดยะลา ปัตตานี นราธิวาส สตูล และ 4 อำเภอ ในจังหวัดสงขลา ได้แก่ จะนะ นาทวี สะบ้าย้อย และเทพา) ออกไปอีก 2 ปี จากเดิมที่สิ้นสุดในวันที่ 31 ธันวาคม 2555 เป็นวันที่ 31 ธันวาคม 2557 ซึ่งเป็นไปตามยุทธศาสตร์ในการพัฒนาจังหวัดชายแดนใต้ ถือเป็นการส่งเสริมและกระตุ้นเศรษฐกิจในพื้นที่ดังกล่าว 
สำหรับมาตรการช่วยเหลือนักลงทุน ผู้ประกอบการ และประชาชนในเขตพัฒนาพิเศษเฉพาะกิจจังหวัดชายแดนใต้ ที่มีการขยายเวลา อาทิ มาตรการลดภาษีเงินได้นิติบุคคล ที่จัดเก็บจากกำไรสุทธิในปี 2555 ที่ 23% และในปี 2556 ที่ 20% เหลือเพียง 3%
มาตรการลดภาษีเงินได้บุคคลธรรมดา ให้สามารถนำเงินพึงประเมินมาตรา 40 (7) และ (8) มาคำนวณในอัตรา 0.1% ของยอดเงินพึงประเมิน โดยสามารถเลือกที่จะไม่นำเงินได้นั้นไปรวมคำนวณภาษีปลายปี และในส่วนของเงินได้ที่ได้จากการขายอสังหาริมทรัพย์ให้ลดอัตราภาษีเงินได้หัก ณ ที่จ่าย เหลือ 0.1% ด้วยเช่นกัน
ลดภาษีธุรกิจเฉพาะจากการขายอสังหาริมทรัพย์ที่เป็นการค้า หรือหากำไรในเขตพัฒนาพิเศษเฉพาะกิจจาก 3% เหลือ 0.1%
มาตรการลดค่าธรรมเนียม จดทะเบียนสิทธินิติกรรม การจดทะเบียนการโอน และการจดทะเบียนการจำนองอสังหาริมทรัพย์และห้องชุดในเขตพัฒนาพิเศษเฉพาะกิจ จาก 2% เหลือ 0.01% ของราคาประเมินในกรณีการโอน และเหลือ 1% ของราคาประเมิน แต่ไม่เกิน 2 แสนบาท กรณีการจำนองอสังหาริมทรัพย์
มาตรการชดเชยส่วนต่างเบี้ยประกัน โดยสนับสนุนส่วนต่างของเบี้ยประกันภัยทรัพย์สินคุ้มครองภัยก่อการร้ายในเขตพัฒนาพิเศษเฉพาะกิจระหว่าง 0.3–2%
ธนาคารออมสินสนับสนุนวงเงินสินเชื่อจำนวน 2.5 หมื่นล้านบาท เพื่อให้ธนาคารพาณิชย์และสถาบันการเงินเฉพาะกิจกู้ในอัตราผลตอบแทน 0.01% และปล่อยกู้ให้ผู้ประกอบการ 1.5%
พักชำระหนี้เกษตรกร ให้มีการพักชำระหนี้ลูกค้าธนาคารเพื่อการเกษตรและสหกรณ์การเกษตร (ธกส.) พักชำระหนี้เกษตรกร 3 ปี โดยปีแรกรัฐบาลจะรับภาระดอกเบี้ยวงเงินต้นไม่เกิน 2 แสนบาท ในอัตรา MRR สำหรับดอกเบี้ยเงินต้นที่เกิน 2 แสนบาท เกษตรกรต้องรับภาระเอง
8. มาตรการลดค่าธรรมเนียมกึ่งหนึ่งเกี่ยวกับการจดทะเบียน การขอตรวจเอกสาร การขอสำเนาเอกสาร และค่าธรรมเนียมอื่น ๆ
9. มาตรการสนับสนุนจากกองทุนประกันสังคม เพื่อใช้เป็นสินเชื่อผ่อนปรนให้ผู้ประกอบการที่ขึ้นทะเบียนประกันสังคมในวงเงิน 1,000 ล้านบาท โดยให้ผู้ประกอบการกู้เงินในอัตราร้อยละ 5 ต่อปี และ ผู้ประกันตนกู้ในอัตราร้อยละ 6 ต่อปี
10.มาตรการส่งเสริมการลงทุนเป็นกรณีพิเศษใน 3 จังหวัดชายแดนภาคใต้ โดยจะได้รับการยกเว้นภาษีเงินได้นิติบุคคลเป็นเวลา 3 ปี แต่ไม่เกินร้อยละ 100 ของมูลค่าการลงทุน สำหรับโครงการใหม่จะได้รับการยกเว้นภาษีนิติบุคคลเป็นเวลา 8 ปี นอกจากนี้สำนักนโยบายภาษี สำนักงานเศรษฐกิจการคลัง ได้พิจารณาขยายเวลามาตรการช่วยเหลือเกี่ยวกับนักลงทุน ผู้ประกอบการ และประชาชนในเขตพัฒนาพิเศษเฉพาะกิจ จังหวัดชายแดนภาคใต้ (ประกอบด้วย จังหวัดยะลา ปัตตานี นราธิวาส สตูล และ 4 อำเภอ ในจังหวัดสงขลา ได้แก่ จะนะ นาทวี สะบ้าย้อย และเทพา) ออกไปอีก 2 ปี จากเดิมที่สิ้นสุดในวันที่ 31 ธันวาคม 2555 เป็นวันที่ 31 ธันวาคม 2557 ซึ่งเป็นไปตามยุทธศาสตร์ในการพัฒนาจังหวัดชายแดนใต้ ถือเป็นการส่งเสริมและกระตุ้นเศรษฐกิจในพื้นที่ดังกล่าว